Document ID: /roh_data/filtered/Billingualer_Corpus_interleaved-de-rm.jsonl.gz/289

This is a text translated from German to Rumantsch Grischun.
Änderungen bei Arbeitslosen-Versicherung und Insolvenzentschädigung

Unter dem Vorsitz von Grossrätin Antoinette Picenoni, St.Moritz, und im Beisein von Regierungsrat Klaus Huber, Vorsteher des Departements des Innern und der Volkswirtschaft, hat eine grossrätliche Vorberatungs-Kommission die Aufhebung des Einführungsgesetzes zum Bundesgesetz vom 25. Juni 1982 über die obligatorische Arbeitslosen-Versicherung und die Insolvenzentschädigung und die Totalrevision der Vollziehungsverordnung zum Bundesgesetz über die obligatorische Arbeitslosen-Versicherung und die Insolvenzentschädigung beraten. Die Kommission hat einstimmig beschlossen, auf die Vorlage einzutreten und empfiehlt dem Grossen Rat, diese in der kommenden Januarsession zu behandeln.

Im Sinne des Projekts "Verwesentlichung und Flexibilisierung der Rechtsetzung und Rechtsanwendung" soll auf ein Einführungsgesetz verzichtet und die kantonalen Bestimmungen schlank in einer grossrätlichen Vollziehungsverordnung geregelt werden. Da die vom Bund vorgegebenen Regelungen im Bereich der Arbeitslosen-Versicherung sehr ausführlich und detailliert sind, beschränkt sich der Regelungsbedarf des Kantons in erster Linie auf die Festlegung der Zuständigkeiten.

Die Kommission stellt dem Grossen Rat den Antrag, die kantonalen Bestimmungen im Bereich der Arbeitslosen-Versicherung im Sinn der Botschaft der Regierung mit einer redaktionellen Änderung anzupassen.

Gremium: Grossrätliche Vorberatungs-Kommission

Quelle: dt Grossrätliche Vorberatungs-Kommission

Data: 20.01.2000

Midadas tar l'assicuranza da dischoccupads e l'indemnisaziun per insolvenza

Sut il presidi da deputada Antoinette Picenoni, San Murezzan, ed en preschientscha da cusseglier guvernativ Klaus Huber, schef dal departament da l'intern e da l'economia publica, ha ina cumissiun predeliberanta dal cussegl grond tractà l'abrogaziun da la lescha introductiva a la lescha federala dals 25 da zercladur 1982 davart l'assicuranza obligatoria da dischoccupads e l'indemnisaziun per insolvenza sco er la revisiun totala da l'ordinaziun executiva tar la lescha federala davart l'assicuranza obligatoria da dischoccupads e l'indemnisaziun per insolvenza. La cumissiun ha concludì unanimamain da tractar il project e recumonda al cussegl grond da tractar quest project a chaschun da la sessiun da schaner.

En il senn dal project "Essenzialisaziun e flexibilisaziun da la legislaziun e da l'applicaziun dal dretg" duai vegnir desistì d'ina lescha introductiva; las disposiziuns chantunalas duain vegnir regladas a moda efficazia en in'ordinaziun executiva dal cussegl grond. Damai che las regulaziuns prescrittas da la confederaziun sin il sectur da l'assicuranza da dischoccupads èn fitg extendidas e detagliadas, sa restrenscha il basegn da regulaziun dal chantun en prima lingia sin la fixaziun da las cumpetenzas.

La cumissiun propona al cussegl grond d'adattar las disposiziuns chantunalas sin il sectur da l'assicuranza da dischoccupaziun en il senn da la missiva da la regenza cun ina midada redacziunala.

Gremi: cumissiun predeliberanta dal cussegl grond

Funtauna: rg cumissiun predeliberanta dal cussegl grond

Data: 20.01.2000